ΚΑΝΟΝΙΣΜΟΣ (ΕΚ) αριθ. 2773/95 ΤΗΣ ΕΠΙΤΡΟΠΗΣ της 30ής Νοεμβρίου 1995 για την αντικατάσταση των αξιών σε Ecu του κανονισμού (ΕΚ) αριθ. 2079/92 του Συμβουλίου για τη θέσπιση κοινοτικού καθεστώτος παροχής ενισχύσεων στην πρόωρη συνταξιοδότηση των γεωργών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2),

τον κανονισμό (ΕΟΚ) αριθ. 1068/93 της Επιτροπής της 30ής Απριλίου 1993 περί των λεπτομερειών καθορισμού και εφαρμογής των ισοτιμιών που θα χρησιμοποιηθούν στο γεωργικό τομέα (3), όπως τροποποιήθηκε τελευταία από τον κανονισμό (ΕΚ) αριθ. 1053/95 (4), και ιδίως το άρθρο 18 παράγραφος 2,

Εκτιμώντας:

ότι, με ισχύ από 1ης Φεβρουαρίου 1995, το άρθρο 13 παράγραφος 2 του κανονισμού (ΕΟΚ) αριθ. 3813/92 τροποποίησε την αξία σε Ecu ορισμένων τιμών και ποσών προκειμένου να εξουδετερωθούν οι επιπτώσεις από την κατάργηση του διορθωτικού συντελεστή 1,207509, που εφαρμοζόταν έως τις 31 Ιανουαρίου 1995 στις γεωργικές ισοτιμίες που εχρησιμοποιούντο για τη γεωργία 7 ότι οι νέες αξίες σε Ecu των σχετικών ποσών έχουν καθορισθεί, από την 1η Φεβρουαρίου 1995, σύμφωνα με τους κανόνες που αναφέρονται στο άρθρο 13 παράγραφος 2 του κανονισμού (ΕΟΚ) αριθ. 3813/92 και στο άρθρο 18 παράγραφος 1 του κανονισμού (ΕΟΚ) αριθ. 1068/93 7 ότι σύμφωνα με το άρθρο 18 παράγραφος 2 του κανονισμού (ΕΟΚ) αριθ. 1068/93, προκειμένου να αποφευχθούν συγχύσεις και να διευκολυνθεί η εφαρμογή της κοινής γεωργικής πολιτικής πρέπει να αντικατασταθούν σε αξίες σε Ecu των ποσών του κανονισμού (ΕΟΚ) αριθ. 2079/92 του Συμβουλίου (5), οι οποίες εφαρμόζονται τουλάχιστον από:

- την 1η Ιανουαρίου 1996 για τα ποσά τα οποία δεν αφορά περίοδος εμπορίας,

- την έναρξη της περιόδου εμπορίας 1996 στην περίπτωση των ποσών για τα οποία η εν λόγω περίοδος εμπορίας αρχίζει τον Ιανουαρίο 1996,

- την έναρξη της περιόδου εμπορίας 1995/96 στις άλλες περιπτώσεις,

και οι οποίες εμφαίνονται στις πράξεις οι οποίες έχουν αρχίσει να ισχύουν πριν από την 1η Φεβρουαρίου 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Συνέπεια της προσαρμογής που πραγματοποιήθηκε από 1ης Φεβρουαρίου 1995, σύμφωνα με το άρθρο 13 παράγραφος 2 του κανονισμού (ΕΟΚ) αριθ. 3813/92 και του άρθρου 18 παράγραφος 1 του κανονισμού (ΕΟΚ) αριθ. 1068/93, των ποσών σε Ecu του κανονισμού (ΕΟΚ) αριθ. 2079/92, αυτός τροποποιείται σύμφωνα με τις ενδείξεις που αναφέρονται στο άρθρο 2.

Άρθρο 2

Ο κανονισμός (ΕΟΚ) αριθ. 2079/92 τροποποιείται ως εξής:

1. Στο άρθρο 3 παράγραφος 1, ποσό των «4 000 Ecu» αντικαθίσταται από το ποσό των «4 830 Ecu» 7 το ποσό των «250 Ecu» αντικαθίσταται από το ποσό των «301,9 Ecu» 7 το ποσό των «10 000 Ecu» αντικαθίσταται από το ποσό των «12 075 Ecu» 7 το ποσό των «12 000 Ecu» αντικαθίσταται από το ποσό των «14 490 Ecu» 7 το ποσό των «750 Ecu» αντικαθίσταται από το ποσό των «905,6 Ecu» και το ποσό των «30 000 Ecu» αντικαθίσταται από το ποσό των «36 225 Ecu».

2. Στο άρθρο 3 παράγραφος 2, το ποσό των «2 500 Ecu» αντικαθίσταται από το ποσό των «3 019 Ecu» και το ποσό των «7 500 Ecu» αντικαθίσταται από το ποσό των «9 056 Ecu».

3. Στο άρθρο 3 παράγραφος 3, το ποσό των «36 000 Ecu» αντικαθίσταται από το ποσό των «43 470 Ecu».

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για κάθε σχετικό ποσό από την ημερομηνία της πρώτης εφαρμογής γεωργικής ισοτιμίας η οποία έχει καθορισθεί από την 1η Φεβρουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Νοεμβρίου 1995.

Για την Επιτροπή Franz FISCHLER Μέλος της Επιτροπής